Ben Carson

Benjamin Solomon Carson (sündinud 18. septembril 1951 Detroitis) on Ameerika Ühendriikide poliitik ja neurokirurg, kellel õnnestus esimesena kirurgiliselt lahutada kaelast ühendatud Siiami kaksikud. Ta oli 2017. aasta 2. märtsist kuni 2021. aasta 20. jaanuarini 17. Ameerika Ühendriikide elamumajanduse ja linnaplaneerimise minister (ainsa mustanahalise ministrina) Donald Trumpi valitsuses.

Carson sündis 1951. aastal Detroitis. Tema vanemad lahutasid abielu, kui Ben oli kaheksa-aastane. Ta lõpetas Yale'i Ülikooli psühholoogiateaduskonna ja seejärel Michigani Ülikooli arstiteaduskonna.

Ta kandideeris 2016. aasta vabariikliku partei presidendikandidaadi valimistel, kuid loobus hiljem oma kandidatuurist ja avaldas toetust Donald Trumpile.Ben Carson backs Trump, saying combative billionaire has 'cerebral' side. The Washington Post, 11. märts 2016. Vaadatud 16.01.2018.

Tunnustus
2010 – valiti USA Meditsiiniakadeemia liikmeks

 Isiklikku 
Carson on abielus ja tal on kolm poega. Usutunnistuselt on Carson ja tema perekond seitsmenda päeva adventistid.

 Viited 

Kategooria:Ameerika Ühendriikide arstid
Kategooria:Neurokirurgid
Kategooria:Ameerika Ühendriikide poliitikud
Kategooria:Yale'i Ülikooli vilistlased
Kategooria:Michigani Ülikooli vilistlased
Kategooria:Sündinud 1951